
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1290 

-—— - 28 Δεκεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός προϋποθέσεων και διαδικασίας χορηγή- 
σεως, ανανεώσεως, αναστολής, ανακλήσεως αδει¬ 
ών εγκατάστασης ή/και λειτουργίας ή/και εκμετάλ¬ 
λευσης τηλεπικοινωνιακών δικτύων μέσω των 
οποίων παρέχονται απελευθερωμένες τηλεπικοι¬ 
νωνιακές υπηρεσίες στο κοινό. 1 

Ψήφιση του Οργανισμού Εσωτερικής Υπηρεσίας του 
Κέντρου Κοινωνικής Αλληλεγγύης του Δήμου Με- 
λισσίων Αττικής. 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 76994 (1) 

Κανονισμός προϋποθέσεων και διαδικασίας χορηγήσε- 
ως, ανανεώσεως, αναστολής, ανακλήσεως αδειών ε¬ 
γκατάστασης ή/και λειτουργίας ή/και εκμετάλλευσης 
τηλεπικοινωνιακών δικτύων μέσω των οποίων παρέ¬ 
χονται απελευθερωμένες τηλεπικοινωνιακές υπηρε¬ 
σίες στο κοινό. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

1. Έχοντας υπόψη : 

α) Τις διατάξεις του Ν. 2246/94 "Οργάνωση και λειτουρ¬ 
γία του τομέα τηλεπικοινωνιών" (Α’ 172) και ιδίως το στοιχ. 
ΙΑ,' της παραγρ. 4, του άρθρου τρίτου 
β) Τις διατάξεις της παρ. 11, του άρθρου 12, του Ν. 
2578/98, (Α’ 30) “Φορολογικό καθεστώς συγχωνεύσεων, 
διασπάσεων, εισφοράς ενεργητικού και ανταλλαγής τίτ¬ 
λων μεταξύ εταιριών διαφορετικών Κρατών - Μελών της 
Ευρωπαϊκής Ένωσης και άλλες διατάξεις" 
γ) Τις διατάξεις του Π. Δ/τος 149/92 περί Οργανισμού 
του Υπουργείου Μεταφορών και Επικοινωνιών 
δ) Την με αριθμ. 52499/30-1 -97, (Β’ 84) απόφαση του Υ¬ 
πουργού Μεταφορών και Επικοινωνιών περί ανταποδοτι¬ 
κών τελών κλπ. 

ε) Την με αριθμ. 61646/8-5-98 (Β’ 505) του Υπουργού 
Μεταφορών και Επικοινωνιών περί καθορισμού τωντελών 
χρήσης του φάσματος κλπ. 


στ) Την με αριθμ. 62087/18-5-98 (Β’ 530) απόφαση του 
Υπουργού Μεταφορών και Επικοινωνιών, που αφορά 
στον Κανονισμό για τη χορήγηση, τροποποίησης κλπ. της 
έγκρισης Ραδιοσυχνοτήτων. 

ζ) Τις διατάξεις του άρθρου 29 Α του Ν. 1558/85, όπως 
προστέθηκε με το άρθρο 27 του Ν. 2081 /92 και τροποποι¬ 
ήθηκε με το άρθρο 1 παραγ. 2 α του Ν.2469/97. 

η) Το γεγονός ότι από την εφαρμογή της παρούσας α¬ 
πόφασης δεν προκαλείται δαπάνη σε βάρος του Κρατι¬ 
κού Προϋπολογισμού, 

θ) Τη γνωμοδότηση της Εθνικής Επιτροπής Τηλεπικοι¬ 
νωνιών που ελήφθη κατά την 114η Συνεδρίασή της στις 
23/11/1998. 

ι) Την με αριθμ. 625/11-11-98 απόφαση του Πρωθυ¬ 
πουργού και του Υπουργού Μεταφορών και Επικοινωνιών 
περί αναθέσεως αρμοδιοτήτων του Υπουργού Μεταφο¬ 
ρών και Επικοινωνιών στον Υφυπουργό Μεταφορών και Ε¬ 
πικοινωνιών, αποφασίζουμε: 

Εγκρίνουμε τον Κανονισμό προϋποθέσεων και διαδικα¬ 
σίας χορηγήσεως, ανανεώσεως αναστολής και ανακλή¬ 
σεως της αδείας εγκατάστασης ή/και λειτουργίας ή/και 
εκμετάλλευσης τηλεπικοινωνιακών δικτύων, μέσω των ο¬ 
ποίων παρέχονται απελευθερωμένες τηλεπικοινωνιακές 
υπηρεσίες, οι διατάξεις του οποίου έχουν ως ακολούθως: 

Άρθρο 1 

Πεδίο εφαρμογής 

1. Ο παρών Κανονισμός εφαρμόζεται στην εγκατάστα¬ 
ση και λειτουργία ή /και εκμετάλλευση των τηλεπικοινω¬ 
νιακών δικτύων μέσω των οποίων παρέχονται απελευθε¬ 
ρωμένες τηλεπικοινωνιακές υπηρεσίες στο κοινό. Ο εν 
λόγω Κανονισμός δεν εφαρμόζεται στις παρακάτω περι¬ 
πτώσεις παροχής: 

α) δορυφορικών δικτύων ή/και υπηρεσιών, που διέπο- 
νται από τις διατάξεις της υπ’ αριθ. 61647/08.05.1998 Α¬ 
πόφασης του Υπουργού Μεταφορών και Επικοινωνιών (Β’ 
505). 

β) κινητών και προσωπικών επικοινωνιών, 
γ) δορυφορικών προσωπικών επικοινωνιών. 

Άρθρο 2 

Αίτηση Χορήγησης Άδειας 

1. Για την χορήγηση άδειας η τηλεπικοινωνιακή επιχεί¬ 
ρηση υποβάλλει στην ΕΕΤ σχετική αίτηση, η οποία περιέ¬ 
χει τα εξής: 

α. Τα προσωπικά στοιχεία του υπογράφοντος την Αίτη¬ 
ση φυσικού προσώπου (επώνυμο, όνομα, όνομα πατρός, 
υπηκοότητα, αριθμός ταυτότητας ή διαβατηρίου, εκδού- 
σα αρχή, αριθμός φορολογικού μητρώου, αρμόδια ΔΟΥ, 
αριθμός τηλεφώνου, Ιαχ, θΓΤίειίΙ κλπ). 

β. Τα στοιχεία του νομικού προσώπου (επωνυμία και 
μορφή, έδρα, διεύθυνση, αριθμός φορολογικού μητρώ¬ 
ου, αρμόδια ΔΟΥ, αριθμός τηλεφώνου κλπ.) το οποίο εκ¬ 
προσωπείται νομίμως από το φυσικό πρόσωπο που υπο¬ 
γράφει την αίτηση. 

γ. Τα στοιχεία του αντικλήτου της εταιρείας στην Αθή¬ 
να 

1. Η αίτηση συνοδεύεται από Προσάρτημα που περιέχει 
τουλάχιστον τα εξής: 

α Την πλήρη παρουσίαση του τηλεπικοινωνιακού δικτύ¬ 
ου για το οποίο ζητείται η χορήγηση αδείας καθώς και των 
εφαρμοζόμενων προτύπων και προδιαγραφών ιδιαίτερα 
των σχετικών με τον Τηλεπικοινωνιακό Τερματικό Εξοπλι¬ 
σμό (ΤΤΕ). 

β. Την πλήρη και σαφή περιγραφή των απελευθερωμέ¬ 
νων τηλεπικοινωνιακών υπηρεσιών που θα παρέχονται 
στο κοινό καθώς και τη γεωγραφική περιοχή κάλυψης. 

γ. Το χρονοδιάγραμ μα υλοποίησης της έκδοσης και ει¬ 
δικότερα ως προς την εγκατάσταση του τηλεπικοινωνια¬ 
κού δικτύου, την παροχή των απελευθερωμένων τηλεπι¬ 
κοινωνιακών υπηρεσκυν και τη χρήση των σπανίων πόρων 
(όπως ραδιοσυχνοτήτων, αριθμών, κτλ). 

δ. Τα προβλεπόμενα τιμολόγια των παρεχομένων τηλε¬ 
πικοινωνιακών υπηρεσιών. 

ε. Τους αριθμούς που αιτούνται να εκχωρηθούν από το 
Εθνικό Σχέδιο Αριθμοδότησης καθώς και οι προβλεπόμε- 
νες μελλοντικές ανάγκες αριθμοδότησης όταν η φύση 
του δικτύου το απαιτεί. 

στ. Τις ζώνες συχνοτήτων, ή διαύλους ή συχνότητες 
που αιτείται να εκχωρηθούν ή απονεμηθούν. 

η. Προβλεπόμενη διασύνδεση με άλλα δίκτυα και συνε- 
γκατάσταση υποδομής με άλλους φορείς, 
θ. Χρήση δημοσίων ή ιδιωτικών εκτάσεων. 

2. Υπόδειγμα της αίτησης και του προσαρτήματος πε¬ 
ριλαμβάνονται στα ΠΑΡΑΡΤΗΜΑΤΑ I και II του παρόντος 
Κανονισμού. 

Άρθρο 3 

Δικαιολογητικά που συνοδεύουν την αίτηση 

1. Η Αίτηση συνοδεύεται από τα ακόλουθα δικαιολογη- 
τικά: 

α. Πιστοποιητικό εγγραφής στο οικείο Εμπορικό ή Ε¬ 
παγγελματικό Επιμελητήριο στην περίπτωση όπου ο φο¬ 
ρέας είναι νομικό πρόσωπο. 

β. Συστατική πράξη ίδρυσης και Πληρεξούσιο έγγραφο 
προς τον υπογράφοντα τη Δήλωση (σε επικυρωμένα α¬ 
ντίγραφα), στην περίπτωση όπου ο φορέας είναι νομικό 
πρόσωπο, ώστε να αποδεικνύει τη δραστηριότητα στον 
τομέα των τηλεπικοινωνιών και την τήρηση των ισχυου- 
σών προϋποθέσεων χορήγησης της αδείας. 

γ. Βεβαίωση του αρμόδιου Πρωτοδικείου ότι ο φορέας 
δεν έχει κηρυχθεί σε δικαστική απαγόρευση ή σε πτώ¬ 
χευση ούτε ευρίσκεται σε κατάσταση εκκαθάρισης ή παύ¬ 
σης πληρωμών ούτε έχει καταδικασθεί για παραβάσεις 
οικονομικής ή φορολογικής φύσεως. 

δ. Υπεύθυνη Δήλωση του Ν. 1599/86 περί διορισμού ε¬ 
νός μονίμου κατοίκου Αθηνών ως αντικλήτου της επιχεί¬ 
ρησης για την επίδοση παντός είδους εγγράφου. 


ε. Υπεύθυνη Δήλωση του Ν. 1599/86 στην οποία να δη- 
λούται ότι τα στοιχεία που περιλαμβάνονται στην αίτηση 
και στο συνημμένο σε αυτή Προσάρτημα είναι αληθή. 

2. Η υποβολή των ανωτέρω δικαιολογητικών, αποτελεί 
προϋπόθεση της νομιμότητας και του αποδεκτού της Αί¬ 
τησης στην ΕΕΤ. 

3. Στην περίπτωση που η επιχείρηση έχει την έδρα της 
σε άλλη χώρα της Ευρωπαϊκής Ένωσης και νόμιμο εκ¬ 
πρόσωπο στην Ελλάδα, τα στοιχεία α, β, γ, ε και στ της πα¬ 
ραγράφου 4 του παρόντος άρθρου αφορούν τον εκπρό¬ 
σωπό της, ενώ δύναται να υποβάλει αντί του δικαιολογη- 
τικού δ ισοδύναμο με αυτό στοιχείο, ανάλογα με τα 
ισχύοντα στη χώρα που η τηλεπικοινωνιακή επιχείρηση έ¬ 
χει την έδρα της. 

4. Παράλληλα με τα ανωτέρω δικαιολογητικά, η επιχεί¬ 
ρηση υποβάλλει όλα τα απαραίτητα έγγραφα και στοιχεία 
για την τεκμηρίωση των διαλαμβανομένων στην αίτησή 
της και ιδιαίτερα της τεχνικής και οικονομικής ικανότητάς 
της, αφενός να υλοποιήσει τα περιγραφόμενα στην αίτη¬ 
ση και αφετέρου να διασφαλίσει τη μονιμότητα, διαθεσι¬ 
μότητα και ποιότητα της παροχής των υπόψη απελευθε¬ 
ρωμένων τηλεπικοινωνιακών υπηρεσιών. Τα στοιχεία που 
δύνανται να ζητηθούν από την ΕΕΤ είναι εκείνα που ανα- 
φέρονται στο Παράρτημα 2 της παρούσης. 

Άρθρο 4 

Χορήγησης της άδειας. 

1. Η ΕΕΤ μετά την εξέταση και αξιολόγηση των υποβλη- 
θέντων στοιχείων και δικαιολογητικών που περιλαμβάνο¬ 
νται στην αίτηση, εισηγείται στον Υπουργό Μεταφορών 
και Επικοινωνιών για τη χορήγηση ή μη της σχετικής ά¬ 
δειας. Στην εισήγηση της ΕΕΤ περιλαμβάνονται και οι ό¬ 
ροι που θα περιέχονται στη υπόψη άδεια. Προϋπόθεση 
για τη χορήγηση της άδειας είναι η ύπαρξη αντίστοιχης 
πράξης της Εγκρίσεως από το Υπουργό Μεταφορών Επι¬ 
κοινωνιών σύμφωνα με τις διατάξεις της κείμενης νομο¬ 
θεσίας. 

2. Η ΕΕΤ δεν αποκαλύπτει οποιαδήποτε πληροφορία 
που περιέρχεται σε γνώση της κατά τη διαδικασία χορή¬ 
γησης της άδειας και που καλύπτεται από το επαγγελμα¬ 
τικό απόρρητο, και ιδιαίτερα τις πληροφορίες σχετικά με 
τις επιχειρήσεις, τις επιχειρηματικές τους σχέσεις ή τα 
στοιχεία κόστους τους, εκτός εάν η αποκάλυψη των πλη¬ 
ροφοριών αυτών είναι αναγκαία για την εκπλήρωση των 
καθηκόντων της ΕΕΤ. 

3. Η απόφαση για τη χορήγηση ή μη της άδειας λαμβά- 
νεται και ανακοινώνεται στην αιτούσα τηλεπικοινωνιακή 
επιχείρηση εντός των προθεσμιών που τίθενται από την 
κείμενη νομοθεσία. 

Άρθρο 5 

Περιεχόμενο της άδειας 

1. Οι χορηγούμενες άδειες περιλαμβάνουν : 

α. Τους ορισμούς των εννοιών που χρησιμοποιούνται 
στην άδεια. 

β. Τα στοιχεία α έως η της παραγράφου 1 του άρθρου 2 
του παρόντος. 

γ. Τους όρους σύνδεσης του τηλεπικοινωνιακού τερμα¬ 
τικού εξοπλισμού του φορέα με το Δημόσιο Τηλεπικοινω¬ 
νιακό Δίκτυο. 

δ. Τις υποχρεώσεις που αφορούν τη διασφάλιση του α¬ 
πορρήτου των τηλεπικοινωνιών και την συνδρομή στην Ε¬ 
θνική Άμυνα και Δημόσια Ασφάλεια καθώς και στη διεκ- 

περαίωση κλήσεων έκτακτης ανάγκης μέσω του αριθμού 
112 όπου αυτό απαιτείται. 

ε. Την υποχρέωση του φορέα για ισότιμη μεταχείριση 
των χρηστών, ιδίως σε θέματα τιμολόγησης και πρόσβα- 
σης στη χρήση των απελευθερωμένων τηλεπικοινωνια¬ 
κών υπηρεσιών που παρέχει. 

στ.Την υποχρέωση του φορέα για τήρηση της κείμενης 
νομοθεσίας περί τηλεπικοινωνιών. 

ζ.Τα εφάπαξ ή/και ετήσια καταβαλλόμενα ανταποδοτι¬ 
κά τέλη της άδειας. 

η.Την ανανέωση, τροποποίηση, αναστολή και ανάκλη¬ 
ση της άδειας σύμφωνα με την κείμενη νομοθεσία. 

Θ.Τη διάρκεια ισχύος της άδειας, 
ι. Την πρόβλεψη διαδικασίας επίλυσης των διαφορών 
ια.Τη δημοσίευση και κατάλληλη γνωστοποίηση της αλ¬ 
λαγής των συνθηκών πρόσβασης, περιλαμβανομένων 
των τιμολογίων, της ποιότητας και της διαθεσιμότητας α¬ 
πελευθερωμένων υπηρεσιών. 

ιβ.Τους όρους σχετικούς με την υποχρέωση ανακοίνω¬ 
σης των πληροφοριών βάσης δεδομένων των πελατών 
που είναι απαραίτητες νια την παροχή πληροφοριών κα¬ 
θολικού καταλόγου. 

ιγ.Τους όρους που σχετίζονται με την αποτελεσματική 
χρήση και διαχείριση του εκχωρηθέντος πεδίου αριθμών 
καθώς και τη συμμόρφωση με το Εθνικό Σχέδιο Αριθμο- 
δότησης. 

ιδ.Τους όρο: ς σχετικά με την αποτελεσματική χρήση 
και διαχείριση ραδιοσυχνοτήτων. 

ιε.Τους όρους που σχετίζονται με ειδικές περιβαλλοντι¬ 
κές απαιτήσεις ή απαιτήσεις πολεοδομικού και χωροταξι¬ 
κού σχεδιασαού, συμπεριλαμβανομένων και όρων πρό¬ 
σβασης σε δημόσιες και ιδιωτικές εκτάσεις, καθώς και συ- 
στέγασης και από κοινού χρήσης εγκαταστάσεων. 

ιστ.Τους όσους σχετικούς με την ποιότητα, διαθεσιμό¬ 
τητα και μονι 1 ιότητα της απελευθερωμένης τηλεπικοινω¬ 
νιακής υπηρε ίας ή του τηλεπικοινωνιακού δικτύου. 

ιζ. Προσαρ νημένο αντίγραφο της πράξης Έγκρισης ό¬ 
ταν απαιτείται η έκδοσή της. 

Άρθρο 6 
Διάρκεια αδειών 

Οι άδειες χορηγούνται κατ’ ελάχιστο για περίοδο 10 ετών. 

Άρθρο 7 

Ανανέωση Αδειών 

1. Οι χορηγηθείσες άδειες ανανεώνονται κατόπιν υπο¬ 
βολής αιτήσεως της τηλεπικοινωνιακής επιχείρησης στην 
ΕΕΤ. Η εν λόγω αίτηση υποβάλλεται δύο (2) χρόνια πριν 
από τη λήξη της άδειας. Ο Υπουργός Μεταφορών και Ε¬ 
πικοινωνιών αποφασίζει κατόπιν εισηγήσεως της ΕΕΤ για 
την ανανέωση, η μη της άδειας, λαμβανομένων υπόψη και 
των κριτηρίων του στοιχείου ΣΤ της παραγράφου 4 του 
άρθρου τρίτου του Ν 2246/94 όπως εκάστοτε ισχύει, το 
αργότερο ένα χρόνο πριν από τη λήξη της άδειας. Προϋ¬ 
πόθεση για την πράξη της ανανέωσης της άδειας είναι η 
ύπαρξη αντίστοιχης πράξης της Έγκρισης με ημερομη¬ 
νία λήξης ίδια ή μεταγενέστερη της καταληκτικής ημερο¬ 
μηνίας της νέας άδειας όπου απαιτείται. 

2. Σε περίπτωση μη ανανέωσης της χορηγηθείσης άδει¬ 
ας, η σχετική απόφαση του Υπουργού Μεταφορών και Ε¬ 
πικοινωνιών είναι δεόντως αιτιολογημένη λαμβάνεται κα¬ 
τόπιν εισήγησης της ΕΕΤ και αφού προηγουμένως δοθεί 


η δυνατότητα στην τηλεπικοινωνιακή επιχείρηση να εκ- 
φράσει τις απόψεις της. 

Άρθρο 8 

Τροποποίηση αδειών 

1. Οι χορηγηθείσες άδειες δύναται να τροποποιηθούν 
με αιτιολογημένη απόφαση του Υπουργού Μεταφορών 
και Επικοινωνιών κατόπιν εισηγήσεως της ΕΕΤ, σε αντι¬ 
κειμενικά αιτιολογημένες περιπτώσεις και με αναλογικό 
τρόπο. Όταν απαιτείται πράξη Έγκρισης, προϋπόθεση 
τροποποίησης της Άδειας είναι να καλύπτεται αυτή από ι- 
σχύουσα πράξη Έγκρισης. Ο Υπουργός Μεταφορών και 
Επικοινωνιών κοινοποιεί δεόντως την πρόθεσή του να 
τροποποιηθεί η άδεια και παρέχει την ευκαιρία στην τη¬ 
λεπικοινωνιακή επιχείρηση να εκφράσει τις απόψεις της 
σχετικά με τις προτεινόμενες τροποποιήσεις. 

2. Οι χορηγηθείσες άδειες δύναται επίσης να τροπο¬ 
ποιηθούν με αιτιολογημένη απόφαση του Υπουργού Με¬ 
ταφορών και Επικοινωνιών κατόπιν εισηγήσεως της ΕΕΤ, 
προς την οποία έχει υποβληθεί σχετική αίτηση του κατό¬ 
χου της άδειας. 

Άρθρο 9 

Αναστολή και Ανάκληση Αδειών 

1 .Όταν τηλεπικοινωνιακή επιχείρηση δεν τηρεί όρο της 
άδειάς της ή διατάξεις της κείμενης νομοθεσίας σχετικά 
με την άσκηση τηλεπικοινωνιακών δραστηριοτήτων, η Ε¬ 
ΕΤ δύναται να επιβάλλει τα προσήκοντα μέτρα για την 
συμμόρφωσή της καθώς και τις προβλεπόμενες από την 
κείμενη νομοθεσία κυρώσεις, με σκοπό την αποκατάστα¬ 
ση της νομιμότητας. Πριν από την επιβολή των ανωτέρω 
μέτρων ή/και κυρώσεων, η ΕΕΤ δίνει τη δυνατότητα στην 
ενδιαφερόμενη τηλεπικοινωνιακή επιχείρηση να επανορ¬ 
θώσει εντός μηνός από την σχετική απόφασή της, παρέ- 
χοντάς της ταυτόχρονα την ευκαιρία να εκθέσει τις από¬ 
ψεις της όσον αφορά στην εφαρμογή του εν λόγω όρου 
της αδείας. Στην περίπτωση επανειλημμένων παραβάσε¬ 
ων από την τηλεπικοινωνιακή επιχείρηση, η ΕΕΤ μπορεί να 
παίρνει άμεσα τα προσήκοντα μέτρα και τις προβλεπόμε¬ 
νες από την κείμενη νομοθεσία κυρώσεις. 

2Έάν η τηλεπικοινωνιακή επιχείρηση συμμορφωθεί, τό¬ 
τε η ΕΕΤ, εντός δύο μηνών από την αρχική παρέμβασή 
της, ακυρώνει ή τροποποιεί την σχετική απόφασή της. Ε¬ 
άν η επιχείρηση δεν συμμορφωθεί, τότε η ΕΕΤ εντός δύο 
μηνών από την αρχική παρέμβασή της οριστικοποιεί την 
απόφασή της και την κοινοποιεί στη τηλεπικοινωνιακή ε¬ 
πιχείρηση εντός εβδομάδος από την έκδοσή της. Οι απο¬ 
φάσεις του Υπουργού Μεταφορών και Επικοινωνιών και 
της ΕΕΤ υπόκεινται σε ένδικο βοήθημα προσφυγής ενώ¬ 
πιον του Διοικητικού Πρωτοδικείου Αθηνών. 

3. Σε περίπτωση ανεπιθύμητης παρεμβολής μεταξύ ε¬ 
νός τηλεπικοινωνιακού δικτύου που χρησιμοποιεί ραδιο¬ 
συχνότητες και άλλωντεχνικώνσυστημάτων, ο Υπουργός 
Μεταφορών και Επικοινωνιών δύναται να λάβει άμεσα 
διορθωτικά μέτρα παρέχοντας τη δυνατότητα στην τηλε¬ 
πικοινωνιακή επιχείρηση να εκφράσει την άποψή της και 
να προτείνει λύση για την ανεπιθύμητη παρεμβολή. 

4. Σε περίπτωση σοβαρών παραβάσεων η ΕΕΤ μπορεί 
ναεισηγηθεί στον Υπουργό Μεταφορών και Επικοινωνιών 
την αναστολή της ισχύος της άδειας, την ανάκληση ή την 
τροποποίησή της. 

5. Αναστολή ή ανάκληση της έγκρισης συνεπάγεται κί¬ 
νηση της διαδικασίας αναστολής ή ανάκλησης της Αδειας. 

Άρθρο 10 
Τέλη - εισφορές 

Οι τηλεπικοινωνιακές επιχειρήσεις στις οποίες έχει χο¬ 
ρηγηθεί άδεια, υπόκεινται στην καταβολή εφάπαξ ή/και ε¬ 
τησίων ανταποδοτικών τελών καθώς και τελών που αφο¬ 
ρούν στη χρήση του φάσματος ραδιοσυχνοτήτων, σύμ¬ 
φωνα με την κείμενη νομοθεσία. 


Άρθρο 11 

Επίλυση διαφορών 

Η ΕΕΤ προσφέρει τις υπηρεσίες της προς επίλυση δια¬ 
φορών που αναφύονται μεταξύ των τηλεπικοινωνιακών ε¬ 
πιχειρήσεων αφενός και μεταξύ αυτών και του Δημοσίου 
ή και των χρηστών αφετέρου, σύμφωνα με τις διατάξεις 
του Ν. 2246/94, όπως εκάστοτε ισχύει. 


ΠΑΡΑΡΤΗΜΑ 1 


ΑΙΤΗΣΗ 

Χορήγησης Άδειας Εγκατάστασης ή/και Λειτουργίας ή/και εκμετάλλευσης Τηλεπικοινωνιακών δικτύων ή και Παρο¬ 
χής Τηλεπικοινωνιακών Υπηρεσιών 


ΠΡΟΣ : ΤΗΝ ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
Ο Υπογράφων την παρούσα Δήλωση : 


1. Επώνυμο: 

2. Όνομα: 

3/Ονομα Πατρός: 

4.Τόπος και έτος Γεννήσεως : 
δ.Διεύθυνση Κατοικίας: 

δ.Αριθ. Ταυτότητος ή Διαβατηρίου : 

7. Τηλέφωνο υπογράφοντος: 

8. ΡΑΧ υπογράφοντος: 

9. Διεύθυνση Ηλεκτρονικού Ταχυδρομείου υπογράφοντος : 

ενεργών ως νόμιμος εκπρόσωπος ή διαχειριστής της τηλεπικοινωνιακής επιχειρήσεως με τα ακόλουθα στοιχεία : 


11 .Επωνυμία και νομική μορφή επιχειρήσεως : 

12. Διεύθυνση επιχειρήσεως: 

13. ΑΦΜ/ΔΟΥ επιχειρήσεως: 

14. Τηλέφωνα επιχειρήσεως: 

15. ΡΑΧ επιχειρήσεως: 

16. ΤΕΙΕΧ επιχειρήσεως: 

17. Διεύθυνση Ηλεκτρονικού Ταχυδρομείου επιχειρήσεως : 

αιτούμαι τη χορήγηση Αδειας εγκατάστασης ή/και λειτουργίας ή/και εκμετάλλευσης τηλεπικοινωνιακών δικτύων μέ¬ 
σω των οποίων παρέχονται απελευθερωμένες τηλεπικοινωνιακές υπηρεσίες στο κοινό σύμφωνα με τα περιγραφόμε- 
να στο συνημμένο Προσάρτημα, και 

δηλώνω ότι : 

• Θα ασκώ τις τηλεπικοινωνιακές δραστηριότητες για τις οποίες ζητώ την άδεια σύμφωνα με τις διατάξεις της κείμε¬ 
νης νομοθεσίας. 

• Θεωρώ αναπόσπαστο μέρος της παρούσης Αιτήσεως το συνημμένο σε αυτήν Προσάρτημα. 

ΣΥΝΗΜΜΕΝΑ : Προσάρτημα Αίτησης από ... σελίδες 


Αθήνα,. 

Ο 

ΑΙΓΩΝ 

ΠΡΟΣΑΡΤΗΜΑ 

Συνημμένο στην Αίτηση χορήγησης Άδειας για παροχή 
τηλεπικοινωνιακών Υπηρεσιών ή/και εγκατάστασης 
ή/και λειτουργίας ή/και εκμετάλλευσης τηλεπικοινωνια¬ 
κού δικτύου 
(ενδεικτική μορφή) 


Στο υπόψη Προσάρτημα θα καταχωρηθούν με την ακό¬ 
λουθη μορφή οι εξής ενότητες πληροφοριών και στοιχεί¬ 
ων : 

ΑΜΕΡΟΣ 

ΣΤΟΙΧΕΙΑ ΤΗΛΕΠΙΚΟΙΝΩΝΙΑΚΟΥ ΔΙΚΤΥΟΥ ΠΟΥ ΘΑ 
ΕΓΚΑΤΑΣΤΑΘΕΙ 

1 .Περιγραφή δικτύου και συστήματος 
Θα περιγράφει το τηλεπικοινωνιακό δίκτυο και το σύ¬ 
στημα που θα εγκατασταθεί. Ειδικά για ραδιοηλεκτρικό 
δίκτυο, θα περιγράφει η δομή του σε πλήθος τερματικών 
και αναμεταβιβαστικών σταθμο^ν, το πλήθος των αρτη¬ 
ριών, η χωρητικότητα κάθε αρτηρίας, η δυνατότητα για 
μεταβίβαση σημάτων (ΤΡ, Τ\/ κλπ.) η περιοχή ραδιοσυ¬ 
χνοτήτων, που θα λειτουργεί κλπ. Ειδικά για καλωδιακό 
δίκτυο, θα περιγράφει η δομή του σε είδος και χωρητικό¬ 
τητα καλωδίων, πλήθος τερματικών και αναμεταβιβαστι- 
κών σταθμών, μήκος δικτύου και τρόπος τοποθέτησής 
του (υπόγεια επί τάφρων ή σωληνώσεως, εναέρια, υπο¬ 
βρύχια κλπ.). 

2. Συνοπτικό διάγραμμα 

Θα παρουσιασθεί συνοπτικό διάγραμμα λειτουργίας 
και συνεργασίας του ανωτέρω δικτύου και συστήματος. 

3. Τοπολογία 

Θα αναφερθούν οι θέσεις (πόλεις, περιοχές κλπ.) στις 
οποίες θα εγκατασταθεί το εν λόγω δίκτυο και σύστημα. 
Ειδικά για καλωδιακό δίκτυο, θα αναφερθούν οι διαδρο¬ 
μές των καλωδίων, ο χώρος τοποθετήσεως (οδοί δημόσι¬ 
οι, δημοτικοί κοινοτικοί κλπ.) καθώς και οι χώροι των τερ¬ 
ματικών ή/και αναμεταδοτικών σταθμών. 

4. Πρότυπα και προδιαγραφές 

Θα αναφερθούν τα πρότυπα και οι προδιαγραφές τόσο 
του δικτύου και του συστήματος της επιχείρησης όσο και 
των ΤΤΕ των χρηστών - πελατών της. 
δ.Λοιπά Στοιχεία 

Κάθε άλλο σημαντικό κατά την άποψη της επιχείρησης 
στοιχείο. 

Β ΜΕΡΟΣ 

ΣΤΟΙΧΕΙΑ ΥΠΗΡΕΣΙΩΝ 

1. Παρεχόμενες απελευθερωμένες τηλεπικοινωνιακές 
υπηρεσίες στο κοινό 

Θα περιγραφούν αναλυτικά οι παρεχόμενες απελευθε¬ 
ρωμένες τηλεπικοινωνιακές υπηρεσίες στο κοινό. 

2. Ποιοτικά χαρακτηριστικά τηλεπικοινωνιακών υπηρε¬ 
σιών στο κοινό 

Θα παρατεθούν οι ελάχιστες προδιαγραφές ποιότητας, 
διαθεσιμότητας και αξιοπιστίας των παρεχομένων τηλε¬ 
πικοινωνιακών υπηρεσιών στο κοινό. 

3. Τιμολόγια παρεχομένων τηλεπικοινωνιακών υπηρε¬ 
σιών στο κοινό 

Θα παρατεθούν στοιχεία σχετικά με την τιμολόγηση 
των απελευθερωμένων τηλεπικοινωνιακών υπηρεσιών 
και του τρόπου δημοσίευσής των. 


4.Γεωγραφική κάλυψη 

Θα ορισθεί ο γεωγραφικός χώρος που θα παρέχονται οι 
απελευθερωμένες τηλεπικοινωνιακές υπηρεσίες. 
δ.Λοιπά Στοιχεία 

Κάθε άλλο σημαντικό κατά την άποψη της τηλεπικοινω¬ 
νιακής επιχειρήσεως στοιχείο. 

ΓΜΕΡΟΣ 

ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ 

Παρουσιάζεται λεπτομερώς το χρονοδιάγραμμα τόσο 
για την εγκατάσταση του τηλεπικοινωνιακού δικτύου όσο 
και της ανάπτυξης των απελευθερωμένων τηλεπικοινω¬ 
νιακών υπηρεσιών. 

Δ ΜΕΡΟΣ 

ΑΙΤΟΥΜΕΝΟΙ ΑΡΙΘΜΟΙ 

Θα αναφερθούν οι αριθμοί που προτείνει η επιχείρηση 
να της εκχωρηθούν καθώς και το προβλεπόμενο σχέδιο 
αριθμοδότησης του δικτύου της. 

ΕΜΕΡΟΣ 

ΣΤΟΙΧΕΙΑ ΤΟΥ ΑΙΤΟΥΜΕΝΟΥ ΦΑΣΜΑΤΟΣ ΡΑΔΙΟΣΥ¬ 
ΧΝΟΤΗΤΩΝ 

Θα καθορισθεί το φάσμα ραδιοσυχνοτήτων, το οποίο 
αιτείται να απονεμηθεί καθώς και η γεωγραφική περιοχή 
στην οποία θα χρησιμοποιηθεί. 

ΣΤ ΜΕΡΟΣ 

ΔΙΑΣΥΝΔΕΣΗ ΚΑΙ ΣΥΝΕΓΚΑΤΑΣΤΑΣΗ ΥΠΟΔΟΜΗΣ ΜΕ 
ΤΡΙΤΟΥΣ 

Θα αναφερθούν οι διασυνδέσεις του δικτύου της επι¬ 
χείρησης με τα δίκτυα άλλων φορέων στην Ελλάδα και το 
εξωτερικό και τα προβλεπόμενα πρότυπα που σχετίζο¬ 
νται με τη διασύνδεση 

Επίσης θα αναφερθούν τυχόν συνεργασίες ή προβλε- 
πόμενες χρήσεις υποδομών μεγάλης έκτασης τρίτων. 

Ζ ΜΕΡΟΣ 

ΧΡΗΣΗ ΔΗΜΟΣΙΩΝ Ή ΙΔΙΩΤΙΚΩΝ ΕΚΤΑΣΕΩΝ 

Θα αναφερθεί η ανάγκη χρήσεως εκτάσεων για την το¬ 
ποθέτηση καλωδίων, κεραιών, υπαιθρίων κατανεμητών 
και άλλων στοιχείων του τηλεπικοινωνιακού δικτύου κα¬ 
θώς και ο τρόπος τοποθέτησης των καλωδίων (υπόγεια ε¬ 
ντός τάφρου ή σωληνώσεων, εναέρια, υποβρύχια κλπ.). 

Η ΜΕΡΟΣ 
ΔΙΑΦΟΡΑ 

Θα αναφερθούν, αν υπάρχουν, άλλα χρήσιμα κατά την 
άποψη της αιτούσας επιχείρησης στοιχεία. 

Υπογραφή 

ΣΤΟΙΧΕΙΑ ΠΟΥ ΤΕΚΜΗΡΙΩΝΟΥΝ ΤΗΝ ΟΙΚΟΝΟΜΙΚΗ 
ΚΑΙ ΤΕΧΝΙΚΗ ΔΥΝΑΤΟΤΗΤΑ ΚΑΘΩΣ ΚΑΙ ΤΗΝ ΑΞΙΟ¬ 
ΠΙΣΤΙΑ ΤΗΣ ΕΠΙΧΕΙΡΗΣΗΣ 

Α. Τεχνική Δυνατότητα 

1) Ο αριθμός του προσωπικού και η κατανομή του 

2) Οι γνώσεις, η εμπειρία και η ικανότητα του προσωπι¬ 
κού 

3) Προβλεπόμενη εξέλιξη του ανθρώπινου δυναμικού 

4) Στοιχεία για άλλες τηλεπικοινωνιακές δραστηριότη¬ 
τες που έχουν ασκηθεί από την τηλεπικοινωνιακή επιχεί¬ 
ρηση στην Ελλάδα ή σε άλλες χώρες. 

Β. Οικονομική Δυνατότητα 

1) Στοιχεία που αποδεικνύουν τη διαθεσιμότητα των α- 

παιτούμενων πόρων για την υλοποίηση των επενδύσεων 
(μετοχικό κεφάλαιο, χρηματοδοτήσεις, εγγυητικές επι¬ 
στολές, κ.λ.π) και ιδιαίτερα για την εκκίνηση της δραστη¬ 
ριότητας και την επαρκή ανάπτυξή της 

2) Επιχειρησιακό Σχέδιο για τουλάχιστον τρία χρόνια 
(χρονοδιάγραμμα υλοποίησης των επενδύσεων και λει¬ 
τουργικών εξόδων, αναμενόμενα έσοδα, πληθυσμιακές 
ομάδες στόχοι, προβλεπόμενη εξέλιξη του αριθμού των 
χρηστών, πολιτικές τιμολόγησης και πωλήσεων κ.τ.λ.) 

3) Γενικά οικονομικά στοιχεία της επιχείρησης, 

4) Οι ισολογισμοί των τριών τελευταίων χρόνων. 

Γ. Αξιοπιστία της επιχείρησης 
Ο αϊτών θα πρέπει να αναφέρει για τα τελευταία πέντε 
χρόνια, αν: 

1) Του έχει αφαιρεθεί άδεια για παροχή τηλεπικοινω¬ 
νιακών υπηρεσιών σε οποιαδήποτε χώρα και ιδιαίτερα 
στην Ευρωπαϊκή Ένωση 

2) Του έχουν υποβληθεί κυρώσεις για αδυναμία υλοποί¬ 
ησης όρων άδειας παροχής τηλεπικοινωνιακών υπηρε¬ 
σιών 

3) Έχουν επιβληθεί σε κάποιον από τους κύριους μετό¬ 
χους της εταιρείας, τα μέλη του Διοικητικού της Συμβου¬ 
λίου ή τα Διευθυντικά Στελέχη κυρώσεις για παραβίαση 
του απορρήτου των επικοινωνιών και της προστασίας των 
δεδομένων. 

Άρθρο 12 

Ισχύς του παρόντος Κανονισμού 

Η ισχύς του παρόντος Κανονισμού αρχίζει από τη δη¬ 
μοσίευση της παρούσας απόφασης στην Εφημερίδα της 
Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 17 Δεκεμβρίου 1998 

Ο ΥΦΥΠΟΥΡΓΟΣ 

Ν. ΣΑΛΑΓ1ΑΝΝΗΣ 

- 4 - 

Αριθ. 47289 ( 2 ) 

Ψήφιση του Οργανισμού Εσωτερικήςη Υπηρεσίας του 
Κέντρου Κοινωνικής Αλληλεγγύης του Δήμου Μελισ- 
σίων Ν. Αττικής. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 290/97 απόφαση του Δημοτικού Συμβουλίου Δή¬ 
μου Μελισσίων, με την οποία εκφράζει την σύμφωνη γνώ¬ 
μη του για την 20/97 απόφαση του Διοικητικού Συμβουλί¬ 
ου του Κέντρου Κοινωνικής Αλληλεγγύης. 

4. Τηνν σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο αριθ. 13/13.5.98 πρακτικό 
του, αποφασίζουμε: 

Εγκρίνουμε την 20/97 απόφαση του Διοικητικού Συμ¬ 
βουλίου του Κέντρου Κοινωνικής Αλληλεγγύης που αφο¬ 
ρά ψήφιση του Οργανισμού Εσωτερικής Υπηρεσίας του. 


ΟΡΓΑΝΙΣΜΟΣ ΕΣΩΤΕΡΙΚΩΝ ΥΠΗΡΕΣΙΩΝ ΚΕ.ΚΑ 
ΚΕΦΑΛΑΙΟ Α 
Άρθρο 1 

ΥΠΗΡΕΣΙΕΣ ΤΟΥ ΚΕΝΤΡΟΥ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Οι υπηρεσίες του ΚΕ.ΚΑ διαμορφώνεται ως ακολού¬ 
θως: 

1. ΔΙΟΙΚΗΤΙΚΗ - ΟΙΚΟΝΟΜΙΚΗ 

2. ΚΟΙΝΩΝΙΚΟΠΡΟΝΟΙΑΚΗ 

3. ΠΡΟΛΗΠΤΙΚΗΣ ΙΑΤΡΙΚΗΣ 

4. ΨΥΧΟΠΑΙΔΑΓΩΓΙΚΗ - ΣΥΜΒΟΥΛΕΥΤΙΚΗ 

Άρθρο 2 

ΘΕΣΕΙΣ ΠΡΟΣΩΠΙΚΟΥ 

Α. Οι θέσεις του Μόνιμου προσωπικού κατά υπηρεσία, 
κλάδο και ειδικότητα έχουν ως εξής: 

1. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 
Μία (1) θέση Διοικητικού ΔΕΙ 

2. ΚΟΙΝΩΝΙΚΟΠΡΟΝΟΙΑΚΗ ΥΠΗΡΕΣΙΑ 
Μία (1) θέση κοινωνικού λειτουργού ΤΕ2 
Μία (1) θέση οικιακού βοηθού ΥΕ1 

3. ΠΡΟΛΗΠΤΙΚΗ ΙΑΤΡΙΚΗ 
Μία θέση νοσηλευτικής ΔΕ 7 

Β. ΘΕΣΕΙΣ ΣΥΝΕΡΓΑΤΩΝ ΑΜΟΙΒΟΜΕΝΩΝ ΜΕ ΔΕΛΤΙΟ 
ΠΑΡΟΧΗΣ ΥΠΗΡΕΣΙΩΝ 

είναι οι ακόλουθες: 

1. ΠΡΟΛΗΠΤΙΚΗΣ ΙΑΤΡΙΚΗΣ 

Μία (1) θέση Ιατρού - Γυναικολόγου ΠΕ6 

Μία (1) θέση Ιατρού - Παθολόγου ΠΕ6 

Γ. ΥΠΗΡΕΣΙΑ ΨΥΧΟΠΑΙΔΑΓΩΓΙΚΗΣ - ΣΥΜΒΟΥΛΕΥΤΙΚΗ 

Μία (1) θέση Ψυχιάτρου ΠΕ6 

Μία (1) θέση κλινικού ψυχολόγου ΠΕ ή ΤΕ. 

ΚΕΦΑΛΑΙΟ Β 

ΚΑΘΗΚΟΝΤΑ ΑΡΜΟΔΙΟΤΗΤΕΣ 
Άρθρο 3 

Α. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 
Ο Διοικητικός υπάλληλος, έχει την ευθύνη της τήρησης 
του αρχείου και του πρωτοκόλλου του ΚΕ.ΚΑ, διεξάγει 
την αλληλογραφία τηρεί το βιβλίο της αποθήκης υλικού, 
εκτελεί χρέη ταμία, χρεώνει αναλώσιμα και μη υλικά 
στους χρήστες της, τηρεί πρακτικά του Δ.Σ. και διεκπε- 
ραιώνει όποια άλλη σχετική με το ΚΕ.ΚΑ εργασία, του α¬ 
ναθέτει το Δ.Σ. 

Έχει την ευθύνη της παρακολούθησης της ομαλής λει¬ 
τουργίας όλων των υπηρεσιών, συντάσσει τον προϋπο¬ 
λογισμό και απολογισμό του κέντρου. 

Β. ΚΟΙΝΩΝΙΚΟΠΡΟΝΟΙΑΚΗ ΥΠΗΡΕΣΙΑ 
1.0 κοινωνικός λειτουργός ασχολείται με έρευνες κοι- 
νωνικοπρονοιακού περιεχομένου του Δήμου μας, που θα 
ανατεθούν από το Διοικητικό Συμβούλιο, συντάσσει δε 
και υποβάλλει σχετική έκθεση. 

Ασχολείται με κατ’ άτομο περιπτώσεις, που υπάγονται 
στην ειδικότητα του εφόσον ζητηθεί από δημότες η συν¬ 
δρομή του ή του ανατεθεί από την υπηρεσία εκτελεί δε ό¬ 
ποια άλλη σχετική εργασία του ανατεθεί από το Δ.Σ. ή τον 
Πρόεδρο του Δ.Σ. 

Οργανώνει μαζί με τον ψυχολόγο, συμβουλευτικά προ¬ 
γράμματα γονέων. 

2. Ο οικιακός βοηθός, ασχολείται με την καθαριότητα 
των χώρων όλων των υπηρεσιών του κέντρου και κυρίως 
με την υποβοήθηση στον καθαρισμό οικιών μοναχικών και 
πασχόντων ατόμων, που χρειάζονται σχετική βοήθεια και 
φροντίζει για την αγορά διαφόρων ειδών που θα χρεια- 
σθούν οι πιο πάνω κατηγορίες ατόμων, εφόσον δεν έχουν 
την προς τούτο ικανότητα. 

Οι πιο πάνω εργασίες πραγματοποιούνται, ύστερα από 
επίσκεψη και υποβολή σχετικής έκθεσης του κοινωνικού 
λειτουργού και απόφαση του Δ.Σ. 

Γ. ΥΠΗΡΕΣΙΑ ΠΡΟΛΗΠΤΙΚΗΣ ΙΑΤΡΙΚΗΣ 

1. Ο γυναικολόγος ιατρός έχει την ευθύνη των ΤΕΣΤ 
ΠΑΠ, του κέντρου ελέγχου μαστού, του οικογενειακού 
προγραμματισμού και της οργάνωσης συμβουλευτικών 
προγραμμάτων της ειδικότητάς του. 

2. Ο παθολόγος ιατρός, έχει την ευθύνη των υπηρεσιών 
του σε θέματα προληπτικής ιατρικής της ειδικότητάς του, 
οργανώνοντας επίσης και συμβουλευτικά προγράμματα 
προς την κατεύθυνση αυτή. Επισκέπτεται ασθενείς στα 
σπίτια τους στα πλαίσια της υποβοήθησης της κατ’ οίκον 
νοσηλείας δημοτών όταν παρίσταται ανάγκη κατόπιν ε¬ 
ντολής του Προέδρου του Δ.Σ. ύστερα από εισήγηση του 
κοινωνικού λειτουργού της υπηρεσίας. 

3. Ο νοσηλευτής βοηθά στο έργο τους τον γυναικολόγο 
και τον παθολόγο γιατρό και συμμετέχει στο πρόγραμμα 
της υποβοήθησης στην κατ’ οίκον νοσηλεία στα πλαίσια 
της ειδικότητάς του και ενεργεί πάντοτε ύστερα από σχε¬ 
τική υπόδειξη των υπευθύνων ιατρών. 

Δ. ΨΥΧΟΠΑΙΔΑΓΩΓΙΚΗ - ΣΥΜΒΟΥΛΕΥΤΙΚΗ ΥΠΗΡΕΣΙΑ 
1.0 Ψυχίατρος έχει την ευθύνη της αντιμετώπισης προ¬ 
βλημάτων δημοτών, που έχουν σχέση με την ειδικότητά 
του και της παροχής σχετικών συμβουλών όταντου ζητη¬ 
θούν. Συμμετέχει σε προγράμματα υποβοήθησης ατό¬ 
μων με ειδικες ανάγκες, που σχετίζονται με την ειδικότη¬ 
τά του. 

Έχει την ευθύνη της οργάνωσης συμβουλευτικών προ¬ 
γραμμάτων για την αντιμετώπιση ναρκωτικών ουσιών και 
της κατ’ άτομο συμβουλευτικής υποβοήθησης για απε¬ 
ξάρτηση χρηστών, υποβοηθούμενος και από τις άλλες 
σχετικές ειδικότητες της υπηρεσίας. 

2. Ο ψυχολόγος ασχολείται με την ψυχολογική στήριξη 
ασθενών στην κατ’ οίκον νοσηλεία εφόσον η σοβαρότητα 
της ασθένειας και η ψοχολογία του ασθενούς χρήζουν 
της βοήθειας του. 

Παρέχει τις συμβουλές του σε δημότες που τον επισκέ¬ 
πτονται για τον σκοπό αυτό στο ΚΕ.ΚΑ οργανώνει μαζί μετον 
κοινωνικό λειτουργό συμβουλευτικά προγράμματα γονέων. 
Εκτελεί όποια άλλη εργασία του ανατεθεί από το Δ.Σ. 

Άρθρο 4 

ΠΡΟΣΟΝΤΑ ΔΙΟΡΙΣΜΟΥ 

Προσόντα διορισμού κατά κλάδο και ειδικότητα είναι τα 
οριζόμενα κάθε φορά, από την ισχύουσα νομοθεσία, για 
τον δημόσιο τομέα. 

Αρθρο 5 

ΠΡΟΓΡΑΜΜΑΤΙΚΕΣ ΣΥΜΒΑΣΕΙΣ 

Το Κέντρο Κοινωνικής Αλληλεγγύης, για την εκπλήρω¬ 
ση των σκοπών του μπορεί να συνάπτει προγραμματικές 
συμβάσεις με δημόσιους ή ιδιωτικούς φορείς για την α¬ 
νάθεση εκτέλεσης σχετικών υπηρεσιών, που στερείται 
για διαφόρους λόγους δυνατότητα υλοποίησής τους. 


Άρθρο 6 

ΑΔΕΙΕΣ 

Άδειες κανονικές, γονικές, ασθένειας κ.λ.π. χορηγού¬ 
νται στους εργαζομένους, σύμφωνα με τα προβλεπόμενα 
στον δημόσιο τομέα. 

Άρθρο 7 

ΠΕΙΘΑΡΧΙΚΕΣ ΠΟΙΝΕΣ 

Το Δ.Σ. του ΚΕ.ΚΑ ασκεί και τις αρμοδιότητες πειθαρχι¬ 
κού συμβουλίου, εφαρμόζοντας κατ’ αναλογία τα προ¬ 
βλεπόμενα από την ισχύουσα σχετική νομοθεσία του Δη¬ 
μοσίου. 

Άρθρο 8 

ΣΥΝΟΠΤΙΚΗ ΟΝΟΜΑΣΙΑ 

Το Κέντρο Κοινωνικής Αλληλεγγύης χάριν συντομίας 
μπορεί να αναφέρεται και αναγράφεται συνοπτικά σαν 
ΚΕ.ΚΑ από τα αρχικά γράμματα του πλήρους τίτλου του 

Αρθρο 9 

ΑΜΟΙΒΕΣ ΠΡΟΣΩΠΙΚΟΥ 

ΘΕΜΑ Ιο «Περί έγκρισης Ο.Ε.Υ. Κέντρου Κοινωνικής 
Αλληλεγγύης Δήμου Μελισσίων»(Α.Π. 55/98). 

Η εκ τακτικών μελών του Υ.Σ. Πόπη Ρουμπούλα θέτει υ¬ 
πόψη την εισήγηση της που εχει ως εξής: 

Το Κέντρο Κοινωνικής Αλληλεγγύης Δήμου Μελισσίων 
με το 13/3.3.98 έγγραφο του διεβίβασε την με αριθμ. 
290/97 απόφαση του Δημοτικού Συμβουλίου Μελισσίων 
και του Νομικού Προσώπου με τις οποίες ψηφίσθηκε 
Ο.Ε.Υ. του ΚΕΚΑ για να γνωμοδοτησει σχετικά το Υ.Σ. 

Ο Ο.Ε.Υ. που υποβάλλεται προς έγγριση έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΩΝ ΥΠΗΡΕΣΙΩΝ ΚΕ.ΚΑ 
ΚΕΦΑΛΑΙΟ Α 

Αρθρο 1 

ΥΠΗΡΕΣΙΕΣ ΤΟΥ ΚΕΝΤΡΟΥ ΚΟΙΝΩΝΙΚΗΣ ΑΛΛΗΛΕΓΓΎΗΣ 
Οι υπηρεσίες του ΚΕ.ΚΑ διαμορφώνονται ως ακολού¬ 
θως: 

1. ΔΙΟΙΚΗΤΙΚΗ - ΟΙΚΟΝΟΜΙΚΗ 

2. ΚΟΙΝΩΝΙΚΟΠΡΟΝΟΙΑΚΗ 

3. ΠΡΟΛΗΠΤΙΚΗΣ ΙΑΤΡΙΚΗΣ 

4. ΨΥΧΟΠΑΙΔΑΓΩΓΙΚΗ - ΣΥΜΒΟΥΛΕΥΤΙΚΗ 

Άρθρο 2 

ΘΕΣΕΙΣ ΠΡΟΣΩΠΙΚΟΥ 

Α. Οι θέσεις του Μόνιμου προσωπικού κατά υπηρεσία, 
κλάδο και ειδικότητα έχουν ως εξής: 

1. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 
Μία (1) θέση Διοικητικού ΔΕΙ 

2. ΚΟΙΝΩΝΙΚΟΠΡΟΝΟΙΑΚΗ ΥΠΗΡΕΣΙΑ 
Μία (1) θέση κοινωνικού λειτουργού ΤΕ2 
Μία (1) θέση οικιακού βοηθού ΥΕ1 

3. ΠΡΟΛΗΠΤΙΚΗ ΙΑΤΡΙΚΗ 
Μία θέση νοσηλευτικής ΔΕ 7 

Β. ΘΕΣΕΙΣ ΣΥΝΕΡΓΑΤΩΝ ΑΜΟΙΒΟΜΕΝΩΝ ΜΕ ΔΕΛΤΙΟ 
ΠΑΡΟΧΗΣ ΥΠΗΡΕΣΙΩΝ 

είναι οι ακόλουθες: 

1. ΠΡΟΛΗΠΤΙΚΗΣ ΙΑΤΡΙΚΗΣ 

Μία (1) θέση Ιατρού - Γυναικολόγου ΠΕ6 

Μία (1) θέση Ιατρού - Παθολόγου ΠΕ6 

Το μόνιμο προσωπικό το άρθρο 2 του παρόντος, αμοί- 
βεται σύμφωνα με τα προβλεπόμενα κατά κλάδους και 
κατηγορίες στον Δημόσιο τομέα. Το λοιπό προσωπικό 
(συνεργάτες) αμοίβεται σύμφωνα με την αποζημίωση 
που καθορίζεται κάθε χρόνο από το Δ.Σ. του ΚΕ.ΚΑ. 

Από την αποζημίωση των εργαζομένων, παρακρατείται 
το ποσοστό της ασφάλισης και των λοιπών κρατήσεων 
που τους αναλογούν. 

Άρθρο 10 

ΣΧΕΣΗ ΕΡΓΑΣΙΑΣ ΠΡΟΣΩΠΙΚΟΥ 

Το με πλήρη απασχόληση προσωπικό αποτελεί το μόνι¬ 
μο προσωπικό του νομικού προσώπου, το δε προσωπικό 
μερικής απασχόλησης αμοίβεται με δελτίο υπηρεσιών και 
θεωρείται σαν συνεργαζόμενο προσωπικό. 

Αυτή η απόφαση έλαβε αύξοντα αριθμό 20/97. 

Για αυτό και συντάχθηκε το παρόν πρακτικό και υπο¬ 
γράφεται από τους κατωτέρω. 


Επειδή διαπιστώνεται ότι ο υπό έγκριση Ο ΕΥ συντάχθη¬ 
κε και ψηφίσθηκε σύμφωνα με τις διατάξεις του άρθρου 
12 του Ν. 1188/81 όπως αντικαταστάθηκε με το άρθρο 28 
του Ν. 1832/89, όπως τροποποιήθηκε με το άρθρο 8 παρ. 
του Ν. 2307/95. 

Στον υπό κατάρτιση Προϋπολογισμό του Κέντρου Κοι¬ 
νωνικής Αλληλεγγύης έτους 1999 έχει προβλεφθεί η σχε¬ 
τική δαπάνη που προκαλείται για την κάλυψη των προ- 
βλεπόμενων νέων οργανικών θέσεων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 30 Νοεμβρίου 1998 

Με εντολή Γ.Γ. Περιφέρειας 
Η Διευθύντρια 

ΕΜΜΑΝΟΥΕΑΑ ΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


